Περί ανέμων και υδάτων (σειρά)

***Περί ανέμων και υδάτων*** είναι ο τίτλος μιας ελληνικής ηθογραφικής τηλεοπτικής σειράς που προβλήθηκε από τους τηλεοπτικούς δέκτες του Mega τις σεζόν 2000-2003. Το σενάριο υπέγραψε η Κάκια Ιγερινού, τη σκηνοθεσία ανέλαβε η Ρέινα Εσκενάζυ και τη μουσική των τίτλων ντύνουν «Οι Χαρταετοί» του Μίκη Θεοδωράκη. Η υπόθεση εξελίσσεται στη Κέρκυρα, όπου και το μεγαλύτερο μέρος των γυρισμάτων της σειράς πραγματοποιήθηκε εκεί.

Η σειρά έχει ταυτιστεί με το όνομα του πρωταγωνιστή της, Θανάση Βέγγου, στον ρόλο του ναυτικού Λύσσανδρου, ενώ τους υπόλοιπους πρωταγωνιστικούς χαρακτήρες της σειράς υποδύονται η Δέσποινα Μπεμπεδέλη, ο Σπύρος Παπαδόπουλος και η Γωγώ Μπρέμπου. Λόγω της μεγάλης απήχησής της, η σειρά έχει προβληθεί πολλές φορές σε επανάληψη μετά την ολοκλήρωση της, ενώ το 2002 η σειρά κυκλοφόρησε σε βιβλίο από τη Κάκια Ιγερινού με τον ίδιο τίτλο.

## Επισκόπηση σειράς

## Πλοκή
Η Αθηνά (Δέσποινα Μπεμπεδέλη) είναι μια χωρισμένη μεσήλικη που ζει στη Κέρκυρα με τη μεγαλύτερη αδελφή της, μια πρώην τραγουδίστρια και μουσικό, τη Μυρσίνη (Ελένη Χατζηαργύρη). Έχει ψυχρές σχέσεις με τον πρώην άντρα της και θετό πατέρα της Λίζας, τον Νεκτάριο (Νίκος Γαροφάλλου), ο οποίος είναι μαέστρος της φιλαρμονικής της Κέρκυρας. Ο Νεκτάριος αποφεύγει την Αθηνά και κρύβεται για να μη τη συναντάει στον δρόμο. Στο διπλανό σπίτι από την Αθηνά μετακομίζει ένας συνταξιούχος ναυτικός, ο Λύσσανδρος (Θανάσης Βέγγος), ο οποίος γίνεται φίλος με εκείνη και τη Μυρσίνη. Η Λίζα (Γωγώ Μπρέμπου), η υιοθετημένη κόρη της Αθηνάς, που σπουδάζει ιστορία της τέχνης στο Παρίσι ετοιμάζεται να επιστρέψει στη Κέρκυρα, για να περάσει το Πάσχα με την Αθηνά. Ο Λέλος (Βασίλης Ευταξόπουλος), ο αρραβωνιαστικός της Λίζας, διαφωνεί γιατί βαριέται. Τελικά, μια ξαφνική απεργία της Πολιτικής Αεροπορίας στην Ελλάδα, γίνεται αφορμή να γνωρίσει η Λίζα τον Βαλέριο (Σπύρος Παπαδόπουλος), που είναι κυβερνήτης του αεροπλάνου που θα τη φέρει πίσω.

Η γνωριμία του Λύσσανδρου με την Αθηνά γίνεται μέσα σε κλίμα συμπάθειας και τρυφερότητας, όταν και οι δύο ακόμη δεν γνωρίζουν ότι στο Παρίσι έχει ξεκινήσει ένα ειδύλλιο ανάμεσα στα παιδιά τους: τον Βαλέριο και τη Λίζα. Η Αθηνά χτυπάει συναγερμό γιατί μαθαίνει ότι ο πιλότος είναι γυναικάς με δύο αποτυχημένους γάμους στο ενεργητικό του, και επιπλέον γιατί δεν θέλει να χαλάσει το προξενιό της κόρης της με τον Λέλο, που είναι γιος ενός πάμπλουτου επιχειρηματία με ξενοδοχεία στο νησί.

## 20 χρόνια Mega Channel (1989-2009)
Το 2009 πραγματοποιήθηκε μεγάλη διαδικτυακή ψηφοφορία μέσω της επίσημης ιστοσελίδας του Mega για την επέτειο των 20 χρόνων λειτουργίας του Mega, με σκοπό να αναδειχθούν οι 20 καλύτερες σειρές ή εκπομπές ανά κατηγορία. Μετά την ολοκλήρωση της ψηφοφορίας, τα αποτελέσματα της ψηφοφορίας ανακοινώθηκαν μέσω της επετειακής εκπομπής *"The Twenty"*, την οποία παρουσίασε ο Γιώργος Καπουτζίδης. Κατά την παρουσίαση των αποτελεσμάτων, η σειρά *"Περί ανέμων και υδάτων"* διακρίθηκε σε 3 κατηγορίες. Αναλυτικά:

## Επεισόδια

### Α' Κύκλος (2000-01)

* Προβαλλόταν κάθε Πέμπτη στις 21:40.
* Δεν προβλήθηκε επεισόδιο στις 23/11/2000 λόγω μετάδοσης ποδοσφαιρικού αγώνα.

### Β' Κύκλος (2001-02)

* Προβαλλόταν κάθε Πέμπτη στις 21:40, με εξαίρεση τα επεισόδια 51-54 που προβλήθηκαν στις 21:00.
* Δεν προβλήθηκε επεισόδιο στις 16/5/2002 λόγω μετάδοσης ποδοσφαιρικού αγώνα.

### Γ' Κύκλος (2002-03)

* Προβαλλόταν κάθε Πέμπτη στις 21:00 (επεισόδια 66-80), με εξαίρεση τα επεισόδια 74/75/81 που προβλήθηκαν στις 22:00, και κάθε Παρασκευή στις 21:00 (επεισόδια 82-88) και στις 21:50 (επεισόδια 89-95).
* Δεν προβλήθηκε επεισόδιο στις 24/10/2002 λόγω μετάδοσης της σατιρικής σειράς Δέκα Μικροί Μήτσοι, και στις 14/11/2002 λόγω μετάδοσης της ελληνικής ταινίας «Dream Hotel».

## Επιστροφή
Από το 2015 και μετά, κυκλοφόρησαν κάποια δημοσιεύματα που έκαναν λόγο για την επιστροφή της σειράς -12 χρόνια μετά την ολοκλήρωση της- με τέταρτο κύκλο επεισοδίων. Η σεναριογράφος και η σκηνοθέτης της σειράς επιβεβαίωσαν τις φήμες αυτές. Παρ' όλα αυτά, μέχρι σήμερα, δεν έχει ανακοινωθεί κάτι τέτοιο επίσημα και τα σχέδια αυτά βρίσκονται διαρκώς υπό συζήτηση.

## Παραπομπές


## Εξωτερικοί σύνδεσμοι
* 

Κατηγορία:Ελληνικές δραματικές τηλεοπτικές σειρές
Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Mega